Vjenë, takohen ministrat e jashtëm të Ballkanit Perëndimor
Bushati:Jemi në kilometrat e fundit kur armiqtë bëhen fqinjë në sajë të fuqisë së Bashkimit Evropian
Ministrat e jashtëm të vendeve të Ballkanit Perëndimor u takuan sot në Vienë për të diskutuar mbi të ardhmen e zgjerimit të Bashkimit Evropian në rajon. Nisma e Evropës Qendrore është një forum ndërqeveritar i cili shërben për të nxitur bashkëpunimin dhe integrimin në Bashkimin Evropian mes 18 vendeve anëtare të saj. Takimi i këtij viti u organizua nga Austria, ministri i jashtëm i së cilës tha se zgjerimi duhet të vazhdojë pas pranimit të Kroacisë vitin e kaluar. Tema kryesore kishte të bënte me ecurinë e reformave në vendet kandidate, Maqedoni, Mal i Zi, Serbi, si dhe në vendet që shpresojnë të marrin këtë status si Shqipëria dhe Bosnja. Komisioneri i zgjerimit, Stefan Fuele, tha se reformat e vendeve kandidate duhet të jenë të tilla që t'u sjellin përfitime popujve të tyre gjatë gjithë procesit të anëtarësimit dhe jo vetëm si një mjet për të arritur një qëllim. tha zoti Fuele. Ministri i jashtëm serb Ivica Daçiç tha se Beogradi është i gatshëm t'i vazhdojë reformat. tha zoti Daçiç. Ministri i Jashtëm i Shqipërisë, Ditmir Bushati vlerësoi fuqinë transformuese të Bashkimit Evropian. tha ministri shqiptar. Ministri i Jashtëm i Bosnjes, Zllatko Lagumxhija falenderoi Austrinë për mbështetjen në punën për të përballuar përmbytjet e rënda që preken Bosnjën kohët e fundit. tha zoti Lagumxhija. Ai vlerësoi rolin udhëheqës të institucioneve evropiane, Bankës Botërore dhe Kombeve të Bashkuara për mënyrën se si ato bashkëpunuan me Bosnjën në përballimin e përmbytjeve, të cilat patën një ndikim shkatërrues në të gjithë vendin.